ఆడపిల్లల్ని అడుగుతున్న ఎంపీ సర్కారుఅటవీ ఉద్యోగానికి ఆటవిక లెక్కలుభోపాల్, డిసెంబరు 19: మధ్యప్రదేశ్ సర్కారు అటవీ శాఖ ఉద్యోగాలకు ఎంపికయ్యే మహిళలను ఛాతి కొలతలు చెప్పాలని అడుగుతోంది. ఇప్పటి వరకు యూనిఫాం సర్వీసుల్లో నియామకాల్లో కేవలం పురుష అభ్యర్థులకు మాత్రమే దేహ దారుఢ్య పరీక్షల్లో భాగంగా ఛాతీ కొలతలను అడుగుతున్నారు. మధ్యప్రదేశ్ పబ్లిక్ సర్వీస్ కమిషన్ ఈ నెల 12న విడుదల చేసిన అటవీశాఖ రేంజ్ అధికారులు, అసిస్టెంట్ కన్జర్వేటర్ల నియామక నోటిఫికేషన్లో మహిళా అభ్యర్థుల ఛాతి కనీసం 74 సెంటీమీటర్లుగా ఉండాలని, గాలి పీల్చినప్పుడు కనీసం అయిదు సెంటీమీటర్ల వ్యాకోచించాలని స్పష్టం చేశారు. ఈ నిర్ణయాన్ని వ్యతిరేకిస్తూ మహిళా సంఘాలు ఆందోళనలు చేపట్టాయి. గతంలోనూ మహిళా అటవీ సంరక్షకుల నియామకాల్లో ఛాతీ కొలతలు ఉండేవి. పలు ఫిర్యాదుల నేపథ్యంలో అప్పటి ప్రభుత్వం 2008లో రద్దు చేసింది. మూడేళ్ల క్రితం తిరిగి ప్రవేశపెట్టారు. దేహ దారుఢ్య పరీక్షల్లో భాగంగా రేంజ్ అధికారి, అసిస్టెంట్ కన్జర్వేటర్ కలిసి మహిళా అభ్యర్థుల ఛాతీ కొలతలను రికార్డు చేస్తారు. మూడేళ్లుగా కొనసాగుతున్న ఈ నిబంధనను అవసరమైతే ఎత్తేస్తామని అదికారులు చెబుతున్నారు. ఎత్తేసే ఉద్దేశం ఉంటే, ఎందుకు పెట్టారని మహిళా అభ్యర్థులు ప్రశ్నిస్తున్నారు.
aadapillalni adugutunna empy sarkaruatavi udyogaaniki aatavika lekkalubhopal, disembaru 19: madhyapradesh sarkaaru atavi saakha udyogaalaku empikayye mahilalanu chaati kolatalu cheppaalani adugutondi. ippati varaku unifam sarveesullo niamakallo kevalam purusha abhyardhulaku matrame deha daarudya pareekshallo bhagamga chaatii kolatalanu adugutunnaru. madhyapradesh pablic survies kamishan ee nela 12na vidudala chesina ataveesaakha range adhikaarulu, assistent conservatorla niyamaka notificationlo mahila abhyardhula chaati kaneesam 74 centimeterluga undaalani, gaali peelchinappudu kaneesam ayidu centimeterla vyaakochinchaalani spashtam chesaru. ee nirnayaanni vyatirekistuu mahila sanghaalu aandolanalu chepattayi. gatamloonuu mahila atavi samrakshakula niamakallo chaatii kolatalu undevi. palu firyaadula nepathyamlo appati prabhutvam 2008loo raddu chesindi. moodella kritam tirigi pravesapettaaru. deha daarudya pareekshallo bhagamga range adhikari, assistent conservator kalisi mahila abhyardhula chaatii kolatalanu rikaardu chestaaru. moodellugaa konasaagutunna ee nibandhananu avasaramaite ettestamani adikaarulu chebutunnaru. ettese uddesam unte, enduku pettaarani mahila abhyardhulu prasnistunnaaru.